Kommunikációs tréning - Emtrek - Emtrek
A kommunikációs tréningünk legkevésbé sem hasonlít egy elméleti képzésre
Nemzetközi kutatások szerint az üzleti és a magánéletbeli sikereinknek több, mint 80%-a a kommunikációs képességeinktől függ.
Sokan úgy gondolják, hogy ezen képességek nem fejleszthetőek, a profi kommunikációra „születni kell”.
Nem biztos, hogy ez teljes mértékben igaz, hiszen valóban rengeteget számítanak a hozott képességek, ám tapasztalataink szerint ezek még csiszolhatóak.
A kommunikációs tréningünk legkevésbé sem hasonlít egy elméleti képzésre, már csak azért sem, mert ezen képességek leginkább a gyakorlatban fejleszthetők.
Amikor a sportolók versenyre, fontos mérkőzésre készülnek, az edzőjük igyekszik úgy összeállítani az edzésprogramot, hogy mind állóképességben, mind pedig technikailag is képesek legyenek megbirkózni a legnehezebb feladatokkal.
A tréningen hasonlóan járunk el mi is.
Nagyon sok esetben megfigyeltük (nem csak értékesítőknél és vezetőknél), hogy tárgyalás, beszélgetés közben úgy veszítik el az önuralmukat, hogy azt közben észre sem vették.
Amikor unatkozom, elálmosodok, vagy ellenkezőleg idegesít a másik, türelmetlen leszek, akkor máris elvesztettem az irányítást a kommunikáció felett.
Természetesen lehetnek konfliktus-források is beszélgetés közben, amikor ezek kezelése rendkívül fontossá válik.
Ilyenkor érdemes elővenni a kommunikációs technikákat, például mikor:
Folyton másról beszél, mint amiről kellene.
Össze-vissza kalandozik a témák között, az idő pedig szorít.
Nem akar válaszolni a kérdésre.
Én szeretném feltűnés nélkül elkerülni a választ egy kényes kérdésre.
Szóra kellene bírni egy hallgató embert.
Érzem, hogy valamiért neheztel, de nem tudom pontosan, miért.
Szeretném megnyugtatóan kezelni a konfliktust.
Ideje lenne befejezni a beszélgetést, de úgy, hogy ne legyen sértő.
A tréning rövid elméleti megalapozása után 85%-ban ezen képességek és technikák fejlesztését célzó gyakorlatokból áll.
A gyakorlatok kivitelezésének minőségét és a fejlődés személyre-szabott ütemét trénereink segítik és kontrollálják.
A Kommunikációs tréningünk végeredménye: olyan képzett résztvevő, aki ismeri a kommunikációs alapelveket, és képes azokat a gyakorlatban használni; képes a beszélgetést kellemesen elindítani, azt végig irányítani, és megerőltetés nélkül lezárni; pontosan tudja sikereinek és kudarcainak okait, és képes kudarcain önállóan és tartósan felülkerekedni!
"A tréning összességében nagyon tetszett, akkor éreztem magam hasonlóan, mint amikor amatőr versenyzőként egy pályát próbálok összerakni, gyakorlatban és fejben: magamtól is ráérzek 1-2 dologra, de egy profival a jobb egyben sokkal hatékonyabb a dolog."
Máté Attila (Quattrosoft Kft. 2010. június 25-27. kommunikációs tréning)
"A tréningen nagyon sok új és hasznos információt szereztem a mindennapi kommunikáció és vezetés terén amiket alkalamazni is fogok a jövőben a munkám során."
Kun Sándor (Unix-Autó Kft. 2007.09.06-08. kommunikációs tréning)
"Az elvégzett kommunkációs tanfolyamot és az ott megszerzett rendszerezett használható tudást a munkahelyemen és a magánéletben is tudom és fogom hasznosítani.
Kollégáimnak és ismerőseimnek ajánlani fogom. Vezetőként és beosztottként is hasznos volt számomra a tréning."
Nagy Andrea (Gilan Trading Kft. 2007.03.08-11. kommunikációs tréning)